### Beslutningstema

Det skal besluttes, om der skal meddeles dispensation til ændring af facaden mod [adresse] samt ændret anvendelse på [adresse], 6270 Tønder.

### Sagsfremstilling

Forvaltningen har modtaget ansøgning om dispensation til ændring af facade mod [adresse], i samme forbindelse er der søgt om anvendelsesændring fra erhverv til bolig i stueetagen mod [adresse], på ovennævnte adresse matr.nr. 424, Tønder.

Ejendommen er opført i 1777 og har bevaringsværdien 5.

Ejendommen er omfattet af lokalplan nr. 051-610 for [adresse], hvor der i § 3.1 står, at lokalplanområdets anvendelse fastlægges til henholdsvis centerområde og butikker (bymidte), boligområder, områder til offentlige formål, rekreative områder samt områder til tekniske anlæg (parkering, affaldsøer o.lign.) Anvendelsen i det enkelte byområde fremgår af de specifikke bestemmelser.

Område 1.01, [adresse]

* Anvendelsen fastlægges til bymidteformål som f.eks. detailhandel, mindre værksteder, liberalt erhverv, servicevirksomheder, restauration og lignede samt helårsboliger og parkering.
* Stueetagen mod [adresse], [adresse] og [adresse] må kun anvendes til detailhandel, restaurationer og andre gadeorienterede erhverv.
* De øvrige etager og baghuse må anvendes til helårsboliger, liberale erhverv, detailhandel, ikke gadeorienterede erhverv, ikke generende service- og værkstedsvirksomhed samt offentlige institutioner.

Derudover er ejendommen omfattet af § 6.1 står, at for alle eksisterende bygninger inden for lokalplanområdet, herunder de bevaringsværdige bygninger, som vist på kortvignetterne for de enkelte byområder, gælder det, at Kommunalbestyrelsens tilladelse skal indhentes forud for:

* Ændring af nye dør- og vinduesåbninger
* Ændringer af vinduestyper samt vinduesformater og materialer

Jf. lokalplanens bestemmelser for 1.01, [adresse]

[adresse], [adresse], [adresse] og [adresse] udgør et særdeles karakteristisk og bevaringsværdigt byrumsforløb. Byrummene får deres styrke i husenes skala, facadernes detaljering, og de afgrænsede byrum. Dette ønskes bevaret fremadrettet.

Jf. § 19 i planloven kan Tønder Kommune ikke dispensere fra planens principper, der udgøres af førnævnte § 3.1 samt § 1.1, hvori der står, at lokalplanen har til formål at:

* fastlægge bevarende bestemmelser for eksisterende bebyggelse og byrum i [adresse],
* sikre at ny bebyggelse og ombygninger tilpasses købstadsmiljøet,
* optage bevaringsværdige bygninger,
* sikre at vedligeholdelse og ændringer af eksisterende bebyggelse foretages med respekt for – og i den oprindelige arkitektur, byggestil, materialevalg og udseende i henhold til § 7,
* sikre at nybyggeri tilpasses og udformes i harmoni med naboejendomme med hensyn til volumen, materialer og udseende,
* give mulighed for at højne kvaliteten af byrum og bymiljøer ved eksempelvis etablering af nye opholdsarealer, pladsdannelser, rekreative aktiviteter og grønne tiltag,
* optage bestemmelser, som sikrer mulighed for klimatilpasning.

Da en anvendelsesændring ikke er mulig at gennemføre med den gældende lokalplan, vil en ombygning af facaden medføre færre muligheder for anvendelse af bygningen.

Ændringerne i facaden er foretaget.

### Indstilling Fagchefen for Plan og Udvikling indstiller

|  |  |
| --- | --- |
| at | der meddeles afslag på ansøgningen om dispensation til ændring af facade, og |
| at | der efterfølgende meddeles påbud om fysisk lovliggørelse om reetablering af facaden. |

### Beslutning

Sagen udsættes.

Teknik- og Miljøudvalget erklærede Gustav Paulsen for inhabil.